08/07/2015 | Administración LocalMunicipal
Santiago de Compostela
Área de Servizos Sociais
Bases e convocatoria de subvencións para o fomento de actividades a prol da igualdade de oportunidades entre mulleres e homes e de prevención e loita contra a violencia de xénero, para o ano 2015

1. FINALIDADE E OBXECTO Coa finalidade de contribuír ao finanzamento de actividades a prol da igualdade de oportunidades entre mulleres e homes e da prevención e loita contra a violencia de xénero; contribuíndo, asimesmo, o fomento do movemento asociativo de mulleres de Compostela, a Concellaría da Área de Servizos Sociais, a través do Departamento de Muller, realiza a presente convocatoria pública, para a concesión de subvencións, en réxime de concorrencia competitiva. Estas bases reguladoras teñen por obxecto establecer as normas para a solicitude, a concesión, a xustificación e o pagamento das subvencións que, en réxime de concorrencia competitiva, conceda a Concellaría da Área de Servizos Sociais do Concello de Santiago. Para o finanzamento das subvencións obxecto desta convocatoria destínase un crédito orzamentario por importe de 20.000,00 €, con cargo á aplicación orzamentaria 020 23102 48901/2015. O marco normativo polo que se rexerá esta convocatoria de subvencións está constituído polas leis e disposicións que de seguido se detallan e polas súas normas de desenvolvemento, así como por cantas outras normas, legais ou regulamentarias, que conteñan prescricións relativas ás subvencións ou sexan susceptibles de producir efectos no devandito ámbito: • Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba seu regulamento. • Lei 7/1985, do 2 de abril, reguladora das bases do réxime local. • Real D. L. 2/2004, do 5 de marzo, polo que se aproba o texto refundido da Lei reguladora das facendas locais. • Lei 30/1992, do 26 de novembro, do réxime xurídico das administracións públicas e do procedemento administrativo común. • Lei 15/1999, do 13 de decembro, de protección de datos de carácter persoal. • Lei 9/2007, do 13 de xuño, de subvencións de Galicia e o Decreto 11/2009, do 8 de xaneiro, polo que se aproba o seu regulamento. • Bases de execución do orzamento de 2015, do Concello de Santiago. A presente convocatoria está dirixida a subvencionar programas e actividades que persigan o fomento da igualdade entre homes e mulleres e de prevención e loita contra a violencia de xénero: • Actividades de sensibilización e fomento da igualdade de oportunidades e trato entre mulleres e homes. • Obradoiros en materia de igualdade, coeducación e prevención da violencia de xénero. • Actividades que fomenten a corresponsabilidade familiar e o cambio de condutas en materia de conciliación, responsabilidade doméstica e de coidado. • Accións relacionadas coa saúde da mulleres e o seu benestar xeral: obradoiros, charlas, cursos ou conferencias sobre hábitos de vida saudables; detección precoz de enfermidades; trastornos da alimentación; relacións afectivo-sexuais; autoestima e imaxe corporal; fomento da práctica de actividades físicas. • Formación en linguaxe non sexista. • Campañas a prol do xoguete non sexista. Actividades de sensibilización sobre os efectos dos xoguetes sexistas nos nenos e nas nenas. • Accións de apoio ao aleitamento materno. • Actividades de información e sensibilización sobre roles e estereotipos de xénero, a súa repercusión na vida de mulleres e homes no espazo público e privado. • Accións sobre educación na igualdade, dereitos, servizos e recursos para as mulleres. • Actividades para visibilizar o papel das mulleres na historia, na arte, literatura, política, ciencia, deporte. • Actividades que promovan a participación dos homes de todas as idades na consecución da igualdade real. • Actividades de formación e/ou información dirixidas ás mulleres do eido rural sobre melloras para o desenvolvemento deste sector produtivo. • Actividades de formación e de promoción do acceso e uso das novas tecnoloxías. • Actividades de formación/información, sensibilización e prevención da violencia de xénero: obradoiros de formación na violencia de xénero; actos ou campañas de sensibilización; actos conmemorativos do 25 de novembro, Día internacional para combater a violencia de xénero. • Calquera outra acción dirixida á erradicación da violencia de xénero. Considéranse gastos subvencionables aqueles que de maneira indubitada respondan á natureza das actividades subvencionadas (campañas, cursos, talleres, xornadas, seminarios, obradoiros, charlas, publicidade, etc.) e sexan realizados durante o período comprendido entre o 1 de xaneiro e o 30 de novembro de 2015.5. ACTIVIDADES E GASTOS EXCLUÍDAS DE SUBVENCIÓN As actividades excluídas destas subvencións e que non poderán ser obxecto da mesma son: a) As actividades para as que se solicitara subvencións noutras áreas ou departamentos do Concello, ou aquelas outras que teñan unha vía máis específica de subvención en ditas áreas ou departamentos (manualidades, pintura, téxtiles.) b) Viaxes de carácter lúdico ou cultural. c) Festas e outras actividades semellantes. d) Aluguer de locais e mantemento destes. e) Compra de bens inventariables. f) Gastos estruturais da entidade beneficiaria. g) Pinchos, cafés ou gastos similares. h) Adquisición de obsequios e agasallos. Terán a condición de entidades beneficiarias as asociacións de mulleres, secretarías da muller dos sindicatos e vogalías da muller das asociacións de veciños do Concello de Santiago. Requisitos para obter a condición de beneficiaria: a) Estar inscritas no rexistro municipal de asociacións e, no caso de estalo, ter actualizados todos os seus datos, polo que calquera cambio xurdido dende a súa inscrición ou última actualización, deberá comunicarse por escrito ao Departamento de Muller xunto á solicitude. b) Carecer de fins de lucro. c) Desenvolver principalmente as súas actividades no Concello de Santiago de Compostela. d) Estar ao corrente, no seu caso, nas xustificacións doutras subvencións concedidas polo Concello de Santiago. e) Estar ao corrente nas súas obrigas tributarias co Concello, Axencia Tributaria e Comunidade autónoma e coa Seguridade Social. f) Non estar incluídas nalgún dos supostos de prohibición ou incompatibilidade previstos no artigo 13 da Lei 38/2003, do 17 de novembro, xeral de subvencións. Non terán a condición de beneficiarias as entidades arriba sinaladas nas que concorran algunha das circunstancias indicadas no apartado 2º) e 3º) do artigo 13 da Lei 38/2003, de 17 de novembro, xeral de subvencións, ou apartados 2º) e 3º) do artigo 10 da Lei 9/2007, de 13 de xuño, de subvencións de Galicia. Son obrigas das entidades beneficiarias da presente subvención: a) Cumprir os obxectivos e realizar as actividades que fundamentaron a concesión da subvención. b) Xustificar diante do Departamento da Muller, da Concellaría da Área de Servizos Sociais, a realización das actividades, así como o cumprimento dos requisitos, condicións e finalidade que determinaron a concesión da subvención. c) Aportar canta información sexa requirida polo Departamento de Muller e polo órgano concedente. d) Someterse ás actuacións de comprobación que sinale o Departamento de Muller e o órgano concedente. e) Comunicar ao Departamento de Muller da Concellaría da Área de Servizos Sociais tanto a solicitude como a obtención doutras subvencións ou axudas que financien as actividades obxecto da presente subvención. Esta comunicación deberá facerse no momento en que se teña coñecemento e, en todo caso, con anterioridade á xustificación da aplicación dada aos fondos percibidos. f) Estar ao corrente no cumprimento das súas obrigas tributarias e sociais. g) Difundir e darlle a debida publicidade á colaboración e finanzamento da Concellaría da Área de Servizos Sociais do Concello de Santiago, o que deberá acreditarse debidamente na memoria da actividade que se presente como xustificación. h) Conservar os documentos xustificativos da aplicación dos fondos recibidos, incluso os documentos electrónicos, en tanto poidan ser obxecto das actuacións de comprobación e control. i) Proceder o reintegro dos fondos recibidos nos supostos contemplados na base 14 desta convocatoria. As solicitudes de subvención, conforme ao formulario incluído como Anexo 1, presentaranse no Rexistro Xeral do Concello ou no Rexistro Auxiliar do Ensanche, rúa Frei Rosendo Salvado 14-16, baixo ou, en calquera dos lugares indicados no apartado 4), do artigo 38, da Lei 30/1992, do 26 de novembro, de réxime xurídico das administracións públicas e do procedemento administrativo común. Dito anexo 1 deberá presentarse debidamente cumprimentado, marcando obrigatoriamente cun aspa todas as declaracións e autorizacións nel contidas e achegando a seguinte documentación: a) Orzamento de ingresos e gastos das actividades obxecto de subvención. b) Memoria explicativa das actividades, con indicación da data e lugar de realización, responsables do desenvolvemento da actividade, obxectivo e fins concretos aos que se destinarán os fondos e o número de persoas beneficiarias, directa ou indirectamente pola actividade. Calquera modificación destas circunstancias debe ser autorizada polo Departamento de Muller. c) Certificación emitida pola asociación ou entidade solicitante na que se acredite a identidade das persoas que ostenten cargos, con indicación do cargo que desempeñan e enderezo social da beneficiaria. d) Estatutos polos que se rexe a entidade. e) Fotocopia compulsada, do código de identificación fiscal (CIF). f) Certificación emitida por unha entidade financeira dos datos da conta bancaria onde se efectuará o pagamento da subvención concedida, con expresión do código IBAN. De conformidade co disposto no apartado f), do artigo 35, da Lei 30/1992, do 26 de novembro, de réxime xurídico das administracións públicas e do procedemento administrativo común, a documentación contida nos apartados c), d) e e) non será preciso aportala se xa está en poder do Concello, sempre que non sufrira ningunha modificación e se faga constar a data, órgano ou dependencia nos que foron presentados ou, no seu caso, emitidos, e cando non trancorreran máis de cinco anos desde a finalización do procedemento ao que correspondan. De dito extremo deberá incorporarse informe do Departamento de Muller que acredite ter constancia desa documentación e nos supostos de imposibilidade material de obter o documento, o órgano competente poderá requirir á/ao solicitante a súa presentación ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución.9. PRAZO DE PRESENTACIÓN DE SOLICITUDES As solicitudes presentaranse, no prazo de 15 días naturais, contados a partir do día seguinte á publicación da convocatoria no Boletín Oficial da Provincia. As solicitudes que incumpran os requisitos establecidos nestas bases ou a documentación presentada fose incompleta, non se admitirán a trámite, sen prexuízo do establecido no artigo 71 da dita Lei 30/1992, do 26 de novembro, modificada pola Lei 4/1999, do 13 de xaneiro, para a subsanación e mellora da solicitude, polo que se requirirá á entidade solicitante para que no prazo improrrogable de dez días subsane a deficiencia ou presente os documentos requiridos, indicándolle, que de non facelo, entenderase que desiste da súa solicitude e se procederá ao seu arquivo, previa resolución que deberá ser ditada nos termos previstos no artigo 42 da Lei 30/1992.11. CRITERIOS OBXECTIVOS DE CONCESIÓN DA SUBVENCIÓN A concesión da subvención suxeitarase en todo caso aos seguintes criterios: a) Colaboración co concello no desenvolvemento da súa actividade dirixida á muller, ata 3 puntos. b) Carácter periódico e permanente das actividades obxecto da subvención, ata 3 puntos. c) Ámbito de aplicación da actividade e o colectivo da poboación ao que vai dirixido, directa ou indirectamente, con indicación do perfil e número de mulleres beneficiarias, ata 1,5 puntos. d) O caracter innovador e non habitual da actividade a subvencionar, ata 2,5 puntos.12. INSTRUCIÓN DO PROCEDEMENTO E CONCESIÓN DAS SUBVENCIÓNS As subvencións obxecto desta convocatoria tramitaranse en réxime de concorrencia competitiva, comparando as solicitudes presentadas e establecendo unha prelación entre elas, consonte os criterios de concesión establecidos nestas bases e adxudicando, co límite fixado na base 13 desta convocatoria, dentro do crédito dispoñible, aquelas que obteñan a maior valoración en aplicación dos ditos criterios. A valoración das solicitudes de subvencións corresponderá a unha Comisión Avaliadora, nomeada para tal efecto polo titular da Concellaría da Área de Servizos Sociais, entre o persoal do Departamento de Muller, e da que formará parte o vicesecretario municipal ou funcionario/a no que delegue. O/a secretario/a redactará a correspondente acta de cada sesión da comisión. O Departamento de Muller será o órgano competente para a instrución do procedemento, que deberá verificar o cumprimento das condicións impostas nestas bases para adquirir a condición de beneficiaria, e fará constar que da información que obra no seu poder se desprende que as entidades beneficiarias cumpren os requisitos necesarios para acceder ás subvencións. Rematada a instrución do procedemento, o expediente remitiráselle á Comisión Avaliadora que avaliará as solicitudes de subvencións, poñendo de manifesto os criterios utilizados consonte os contidos nestas bases, e emitirá o seu informe no que se concretará o resultado da avaliación efectuada, ao abeiro dos criterios fixados na base 9 desta convocatoria. O órgano instrutor realizará de oficio cantas actuacións estime necesarias para a determinación, coñecemento e comprobación dos datos en virtude dos cales se deba formular a proposta de resolución e, á vista do expediente e do informe da antedita comisión formulará a proposta de resolución, á que se refire o artigo 24 da LXS, que incluirá a relación das entidades solicitantes, a actividade/s para as que se solicita a subvención, a puntuación obtida e o sentido da resolución: concesión ou denegación e, nos casos de concesión, o importe da subvención que se concede. A Xunta de Goberno Local é o organo competente para a concesión de subvencións, e ditará resolución motivada segundo o disposto nestas bases e consonte coa antedita proposta de resolución. O seu acordo porá fin á vía administrativa e notificaráselle ás entidades solicitantes na forma prevista no artigo 58 da Lei 30/1992, do 26 de novembro, de réxime xurídico das administracións públicas e do procedemento administrativo común O prazo máximo para a resolución e a notificación non poderá exceder de 3 meses dende a publicación da convocatoria, transcorrido o mesmo sen terse notificado a resolución expresa, as persoas interesadas poderán entender desestimada por silencio administrativo a súa solicitude. A concesión en firme das subvencións xerará un dereito a favor da entidade beneficiaria e correlativo compromiso de gasto para o Concello, que só será esixible cando se acredite o cumprimento das finalidades que motivaron a súa concesión.13. CONTÍA Poderá subvencionarse o cen por cen do orzamento presentado, non podendo superar, en todo caso, a contía máxima da subvención que é de 1.500,00 €. En todo caso a concesión de subvencións estará suxeita á existencia do crédito orzamentario correspondente.14. COMPATIBILIDADE Estas subvencións serán compatibles con calqueira outras subvencións ou axudas procedentes de calquera outra administración ou de entes públicos nacionais, da Unión Europea ou de organismos internacionais. A entidade beneficiaria deberá comunicarlle ao Concello de Santiago a solicitude e obtención doutras subvencións ou axudas que financien a actividade ou actividades subvencionadas. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada ós fondos recibidos. En calquera caso, o importe total da subvención non poderá superar o custo total da actividade subvencionada; caso no que se procederá na forma prevista no artigo 34 do RD 887/2006, de 21 de xuño, polo que se aprobou o Regulamento da Lei xeral de subvencións.15. XUSTIFICACIÓN E PAGAMENTO DA SUBVENCIÓN O prazo para a xustificación da subvención rematará o 30 de novembro de 2015, e as entidades beneficiarias deberán presentar debidamente cumprimentado o Anexo 2, que se recolle nestas bases coa documentación que de seguido se detalla, no Rexistro Xeral do Concello, ou nos seguintes rexistros auxiliares: Centro Sociocultural do Ensanche, rúa Frei Rosendo Salvado 14-16, baixo ou, en calquera dos lugares indicados no apartado 4), do artigo 38, da Lei 30/1992, do 26 de novembro, de réxime xurídico das administracións públicas e do procedemento administrativo común, que revestirá a forma de rendición da conta xustificativa: a) Memoria debidamente asinada pola/o representante legal da entidade que acredite ter cumprida a finalidade da subvención mediante a realización das actividades e o grao de cumprimento de obxectivos. b) Xustificantes dos gastos realizados dentro do período subvencionable, que serán facturas ou documentos substitutivos orixinais ou copias compulsadas, polo importe total dos gastos realizados na totalidade do proxecto. No caso de que non se xustifique cumpridamente o total do proxecto, a cantidade concedida reducirase proporcionalmente para cumprir os límites sinalados nestas bases. Ditos xustificantes deberán conter os requisitos recollidos no RD 1619/2012, do 30 de novembro, polo que se aproba o Regulamento polo que se regulan as obrigas de facturación. No caso da contratación dos servicios dun profesional autónomo, deberá presentarse a factura, coa retención efectuada do IRPF e a aplicación do IVE, se procede. Os gastos de persoal necesarios para a execución da actividade xustificaranse coa presentación do contrato de traballo, as nóminas e boletíns de cotización á Seguridade Social (TC1 e TC2) debidamente selados pola oficina recadadora. A acreditación do pago dos gastos subvencionados realizarase por algunha das seguintes formas: 1º. Preferentemente mediante transferencia bancaria: xustificarase mediante copia do resgardo do cargo da mesma, debendo figurar no concepto da transferencia o número da factura ou, en defecto desta, o concepto abonado.2º. Cheque: ademais da copia do cheque asinado, xustificarase mediante copia do extracto bancario do cargo en conta correspondente ao cheque.3º. Efectivo: So se admitirá o pago en metálico para aqueles gastos que pola súa natureza non poidan ser pagados baixo outra modalidade (por exemplo, subministros adquiridos en establecementos públicos, como restaurantes, gasolineiras, supermercados, etc.), non podendo superar en ningún caso a contía de 600,00 euros. Xustificarase mediante factura ou recibín asinado polo acredor indicando a data de abono, debendo de figurar a expresión recibín ou outra c) Certificación ou declaración responsable de estar ao corrente no cumprimento das súas obrigas tributarias co Concello, coa Axencia Tributaria e coa Seguridade Social e non ser debedora por resolución de procedemento de reintegro (este requisito débese acreditar necesariamente para poder realizar o pagamento da subvención) d) Acreditación do requisito de publicidade previsto na base 7ª, segundo o modelo contido no anexo III desta convocatoria e mediante a presentación de documentación impresa, fotografías, informática. Consonte o artigo 70.3 do RD 887/2006, do 21 de xullo, transcorrido o prazo establecido para a xustificación sen terse presentado a mesma perante o órgano administrativo competente, este requirirá ao beneficiario para que, no prazo improrrogable de quince días, sexa presentada a xustificación da subvención. A falla de presentación da xustificación no antedito prazo levará consigo a esixencia do reintegro e demais responsabilidades establecidas na Lei 38/2003, xeral de subvencións. A presentación da xustificación no prazo adicional establecido neste apartado non eximirá á entidade beneficiaria das sancións que, conforme á antedita Lei, correspondan. Cumpridas as esixencias de documentación citadas e, con proposta do órgano xestor, remitiráselle o expediente á Intervención Xeral Municipal para que emita o preceptivo informe de fiscalización. Se este é favorable, a Xunta de Goberno Local resolverá a aprobación do recoñecemento da obriga a favor da entidade beneficiaria e tramitarase a correspondente orde de pagamento da subvención. O pagamento das subvencións materializarase mediante ingreso na conta da entidade financeira sinalada entidade beneficiaria na documentación que achegue, ou, de ser o caso, mediante talón nominativo ao seu favor.16. INCUMPRIMENTO, REINTEGROS E SANCIÓNS O incumprimento das obrigas contidas nestas bases reguladoras ou na demais normativa de aplicación, así como das condicións que, no seu caso, se establezan no acordo de concesión, e, en todo caso, a obtención concorrente de subvencións ou axudas por outras administracións ou entes públicos ou privados, dará lugar á perda do dereito ao cobro da subvención, ou á devolución total ou parcial das subvencións concedidas, así como os xuros de demora correspondentes. Para facer efectiva dita devolución, tramitarase o oportuno procedemento de reintegro, de conformidade co previsto no capítulo II, do título III do RD 887/2006, do 21 de xullo, polo que se aproba o Regulamento da Lei 38/2003 e nas Bases de execución do orzamento do exercicio de 2013. Ás entidades beneficiarias das subvencións reguladas nestas bases seralles de aplicación o réxime de infraccións e sancións previsto no título IV da Lei 38/2003, do 17 de novembro, xeral de subvencións e demais normativa aplicable.17. SEGUIMENTO, CONTROL E INSPECCIÓN O Concello de Santiago, polos medios que estime oportunos e conforme á lexislación vixente en materia de subvencións, comprobará a realización das actividades e o cumprimento dos requisitos e condicións baixo os cales se concedeu a axuda.18. RÉXIME DE RECURSOS Contra os actos ditados en aplicación das presentes bases, as entidades interesadas poderán interpoñer os recursos previstos no titulo VII da Lei 30/1992, de 26 de novembro, de réxime xurídico das administracións públicas e do procedemento administrativo común, ou calquera outro adecuado a dereito. Santiago de Compostela, 29 de xuño de 2015 A concelleira delegada de Igualdade Asdo.: Marta Irene Lois González A/o representante da entidade DECLARA (cumprimentar marcando cun aspa)  Que todos os datos contidos nesta solicitude e nos documentos que se achegan son certos, que non se omite ningún dato, que coñece as posibles responsabilidades existentes nos supostos de ocultación, falseamento ou por calquera outra actuación fraudulenta.  Que a entidade á que represento está ao corrente no cumprimento das xustificacións doutras subvencións concedidas polo Concello.  Que a entidade á que represento está ao corrente no cumprimento das súas obrigas tributarias co Concello, coa Axencia Tributaria, coa Comunidade autónoma e coa Seguridade Social.  Que a entidade á que represento non está incursa en ningún dos supostos de prohibición ou incompatibilidade previstos no artigo 13 da Lei 38/2003, do 17 de novembro, xeral de subvencións.  Que reúne os requisitos esixidos e acepta todos os termos incluídos nesta convocatoria, polo que SOLICITA a/as subvención/s que se regulan naquela. A/o representante da entidade  AUTORIZA  NON AUTORIZA Á recollida e tratamento de datos de carácter persoal, coa única finalidade de utilizalos para xestionar as funcións derivadas do motivo da solicitude e as xestións municipais derivadas dos procedementos e consultas que inicia a persoa interesada coa mesma. Santiago de Compostela, de de 2015 Sinatura do/a representante da entidade SR. ALCALDE DO CONCELLO DE SANTIAGO DE COMPOSTELA Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia o interesado con esta solicitude. En calquera momento poderá exercitar os dereitos de cancelación, rectificación e oposición comunicándoo mediante escrito que deberá presentar no Rexistro Xeral do Concello. D/Dª ____________________________________________________________________, con NIF ____________________, representante legal da entidade ________________________________________, con CIF ________________________ 1. Que a actividade para a que se concedeu a subvención, e que a continuación se detalla, foi realizada na súa totalidade 19. Que os gastos xerados na/s actividade/s subvencionada/s son os seguintes, e se achegan as facturas ou documentos substitutivos correspondentes, así como as xustificacións do seu pagamento.: SR. ALCALDE DO CONCELLO DE SANTIAGO DE COMPOSTELA Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia o interesado con esta solicitude. En calquera momento poderá exercitar os dereitos de cancelación, rectificación e oposición comunicándoo mediante escrito que deberá presentar no Rexistro Xeral do Concello.3. Que as subvencións solicitadas ou concedidas por outras Entidades para a realización da actividade subvencionada ascenden a un total de €, co seguinte detalle:  Que non solicitou nin percibiu ningunha outra subvención para a mesma finalidade 4. Que os ingresos xerados pola realización da actividade subvencionada ascenden a un total de €, co seguinte detalle: 5. Que da liquidación de ingresos e gastos derívase que respecto do programa ou actividade realizada, cúmprese o disposto no artigo 31.1 da LXS, o importe dos ingresos e subvencións concedidas non supera o importe total dos gastos devengados, sendo destinadas todas as achegas á actividade subvencionada.6. Que a entidade á que represento está ao corrente no cumprimento das súas obrigas tributarias co Concello, coa Axencia Tributaria, coa Comunidade autónoma e coa Seguridade Social. Santiago de Compostela, de de 2015 Sinatura NOME DA ENTIDADE OBRADOIRO/ACTIVIDADE